**บันทึกรายงานประชุมสภาองค์การบริหารส่วนตำบลบางรูป**

**สมัยสามัญ สมัยที่ 1 (ครั้งที่ 1/๒๕๖4)**

**วันจันทร์ ที่ 15 กุมภาพันธ์ ๒๕๖4 (เวลา 09.0๐ น.)**

**ณ ห้องประชุมสภาองค์การบริหารส่วนตำบลบางรูป**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** |
| ๑. | นายเชาวลิต บุญแนบ | ประธานสภาฯ | *เชาวลิต บุญแนบ* |
| ๒. | นายทรงศักดิ์ เจริญรูป | รองประธานสภาฯ | *ทรงศักดิ์ เจริญรูป* |
| ๓. | นายสุเมธ ยอดทอง | เลขานุการสภาฯ | *สุเมธ ยอดทอง* |
| 4. | นายสุคนธ์ แก้วเมฆา | ส.อบต.ม.๒ | *สุคนธ์ แก้วเมฆา* |
| 5. | นายสมโชค กามูณี | ส.อบต.ม.๓ | *สมโชค กามูณี* |
| 6. | นายสมบูรณ์ ทับทิมเมือง | ส.อบต.ม.๓ | *สมบูรณ์ ทับทิมเมือง* |
| 7. | นายวิชัยพร ชำนาญกิจ | ส.อบต.ม.๔ | *วิชัยพร ชำนาญกิจ* |
| 8. | นายสุเวียง เชื้อกูลชาติ | ส.อบต.ม.๕ | *สุเวียง เชื้อกูลชาติ* |
| 9. | นายวิสิทธิ์ บุญจันทร์ | ส.อบต.ม.๖ | *วิสิทธิ์ บุญจันทร์* |
| ๑0. | นายวีระวุฒิ บัวเผียน | ส.อบต.ม.๖ | *วีระวุฒิ บัวเผียน* |
| ๑1. | นายวิโรจน์ ศรีเทพ | ส.อบต.ม.๗ | *วิโรจน์ ศรีเทพ* |
| ๑2. | นายสุพรชัย ใจสว่าง | ส.อบต.ม.๘ | *สุพรชัย ใจสว่าง* |
| ๑3. | นายธีระชัย ศรีสุขใส | ส.อบต.ม.๘ | *ธีระชัย ศรีสุขใส* |
| ๑4. | นายนิตย์ เจริญรูป | ส.อบต.ม.๙ | *นิตย์ เจริญรูป* |
| ๑5. | นายสวิง พงค์สว่าง | ส.อบต.ม.๙ | *สวิง พงศ์สว่าง* |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** |
| ๑. | นายธินกร เชื้อกูลชาติ | นายก อบต. | *ธินกร เชื้อกูลชาติ* |
| ๒. | นายสุเทพ ใจสว่าง | รองนายก | *สุเทพ ใจสว่าง* |
| ๓. | นายธีระศักดิ์ เจริญรูป | รองนายก | *ธีระศักดิ์ เจริญรูป* |
| ๔. | นายสุวิทย์ เดชะ | เลขานุการนายก | *-* |

**รายงานประชุมสภาองค์การบริหารส่วนตำบลบางรูป**

**สมัยสามัญ สมัยที่ 1 (ครั้งที่ 1/๒๕๖4)**

**วันจันทร์ ที่ 15 กุมภาพันธ์ ๒๕๖4 (เวลา 09.0๐ น.)**

**ณ ห้องประชุมสภาองค์การบริหารส่วนตำบลบางรูป**

............................................

**เริ่มประชุมเวลา 09.0๐ น.**

 เมื่อถึงเวลาประชุมนายสุเมธ ยอดทอง เลขานุการสภาองค์การบริหารส่วนตำบลบางรูปนับจำนวนสมาชิก ปรากฏว่าสมาชิกครบองค์ประชุม จึงขอเชิญนายเชาวลิต บุญแนบ ประธานสภาองค์การบริหารส่วนตำบลบางรูปจุดเทียนบูชาพระรัตนตรัย แล้วกล่าวเปิดประชุมสมัยสามัญ สมัยที่สี่ ประจำปี พ.ศ.2563 และดำเนินการประชุมตามระเบียบวาระ ดังนี้

**ระเบียบวาระที่ ๑**  **เรื่องที่ประธานแจ้งให้ที่ประชุมทราบ**

นายเชาวลิต บุญแนบ ในการประชุมครั้งนี้ มีเรื่องแจ้งให้ที่ประชุมทราบ ดังนี้

ประธานสภาฯ 3.1. ญัตติขออนุมัติพิจารณาแก้ไขเปลี่ยนแปลงคำชี้แจงโครงการจ่ายเงินสะสม ครั้งที่ 2/ 2564

3.2. การกำหนดสมัยประชุม สมัยสามัญ ประจำปี พ.ศ.2564 และกำหนดสมัยสามัญสมัยแรกประจำปี พ.ศ.2565

3.3 ญัตติขออนุมัติตั้งปั้มน้ำมัน หมู่ที่ 3

**ที่ประชุม** - รับทราบ –

**ระเบียบวาระที่ ๒** **เรื่อง รับรองรายงานประชุมสภาองค์การบริหารส่วนตำบลบางรูป**

 **สมัยสามัญ สมัยที่สามัญ สมัยที่ 4 (ครั้งที่ 1/๒๕๖4)**

**มติที่ประชุม** - มีมติรับรองรายงานการประชุมครั้งที่ผ่านมาโดยไม่มีการแก้ไข –

/ระเบียบวาระ...

-2-

**ระเบียบวาระที่ ๓ เรื่อง เสนอเพื่อพิจารณา**

**3.1 ญัตติขออนุมัติพิจารณาแก้ไขเปลี่ยนแปลงคำชี้แจงโครงการจ่ายเงิน**

 **สะสมครั้งที่ 2/ 2564**

นายเชาวลิต บุญแนบ ขอเชิญนายธินกร เชื้อกูลชาติ ตำแหน่ง นายกองค์การบริหาร

ประธานสภาฯ ส่วนตำบลบางรูป อธิบายรายละเอียดโครงการที่แก้ไขเปลี่ยนแปลงคำ

ชี้แจงโครงการจ่ายเงินสะสมครั้งที่ 2/2564 ขอเชิญครับ

นายธินกร เชื้อกูลชาติ เรียน ท่านประธานสภาฯ ที่เคารพ สมาชิกสภาผู้ทรงเกียรติ นายก อบต.บางรูป กระผม นายธินกร เชื้อกูลชาติ ตำแหน่ง นาย อบต.บางรูป กระผมขอ

 เสนอญัตติขออนุมัติพิจารณาแก้ไขเปลี่ยนแปลงคำชี้แจงโครงการจ่ายเงินสะสมครั้งที่ 2/ 2564ตามที่ได้มีการประชุมสภา สมัยวิสามัญ สมัยที่ 2ครั้งที่ 1 / 2563 เมื่อวันพฤหัสบดี ที่ 26 พฤศจิกายน พ.ศ.2563 ในญัตติโครงการจ่ายเงินสะสม ประจำปี พ.ศ.2564 ไปแล้วนั้น กระผมจึงขอแก้ไขเปลี่ยนแปลงคำชี้แจงในครั้งนี้ ดังนี้

**ข้อความเดิม**

1. โครงการปรับปรุงภูมิทัศน์บริเวณศาลาเอนกประสงค์สนามกีฬากลางตำบลบางรูป หมู่ที่ 1 งบประมาณ 380,000.-บาท

**คำชี้แจง** ปรับปรุงโดยทำการเทคอนกรีตบริเวณอาคาร หนา 0.12 เมตร ขนาดพื้นที่ไม่น้อยกว่า 1,000 ตารางเมตร พร้อมเทคอนกรีตคูระบายน้ำแบบรางยู ให้ได้ขนาดปากกว้าง 0.30 เมตร ลึก 02.0 เมตร ระยะทาง 156.00 เมตร รายละเอียดตามแบบรูปองค์การบริหารส่วนตำบลบางรูปกำหนดพร้อมติดตั้งป้านโครงการ จำนวน 1 ป้าย

**ข้อความใหม่**

1. โครงการปรับปรุงภูมิทัศน์บริเวณศาลาเอนกประสงค์สนามกีฬากลางตำบลบางรูป หมู่ที่ 1 งบประมาณ 380,000.-บาท

**คำชี้แจง** ปรับปรุงโดยทำการเทคอนกรีตบริเวณอาคาร หนา 0.12 เมตร

/ขนาดพื้นที่...

-3-

ขนาดพื้นที่ไม่น้อยกว่า 1,086 ตารางเมตร รายละเอียดตามแบบรูปองค์การบริหารส่วนตำบลบางรูปกำหนดพร้อมติดตั้งป้านโครงการ จำนวน 1 ป้าย

**ข้อความเดิม**

2. โครงการซ่อมแซมปรับปรุงถนนหินผุ สายวังพลับ หมู่ที่ 7 งบประมาณ 72,000.-บาท

**คำชี้แจง** ซ่อมแซมปรับปรุงโดยทำการลงหินผุผิวจราจรกว้าง 4.00 เมตร ระยะทาง 1,000 เมตร จำนวน 120 ลบ.ม. พร้อมเกรดเกลี่ยบดอัดผิวจราจรให้สามารถสัญจรไปมาได้สะดวก รายละเอียดตามแบบรูปองค์การบริหารส่วนตำบลบางรูปกำหนด

**ข้อความใหม่**

2. โครงการซ่อมแซมปรับปรุงถนนหินผุ สายวังพลับ หมู่ที่ 7 งบประมาณ 72,000.-บาท

**คำชี้แจง** ซ่อมแซมปรับปรุงโดยทำการลงหินผุผิวจราจรกว้าง 4.00 เมตร ระยะทาง 1,000 เมตร จำนวน 240 ลบ.ม. พร้อมเกรดเกลี่ยบดอัดผิวจราจรให้สามารถสัญจรไปมาได้สะดวก รายละเอียดตามแบบรูปองค์การบริหารส่วนตำบลบางรูปกำหนด

กระผมขอนำเสนอต่อที่ประชุมสภาองค์การบริหารส่วนตำบล บางรูป เพื่อพิจารณาในการประชุมสภาครั้งนี้

นายเชาวลิต บุญแนบ ตามญัตติขออนุมัติพิจารณาแก้ไขเปลี่ยนแปลงคำชี้แจงโครงการ

ประธานสภา จ่ายเงินสะสมครั้งที่ 2/ 2564 มีสมาชิกสภาท่านใดจะอภิปรายเพิ่มเติมอีกหรือไม่ ถ้าไม่มี กระผมขอมติที่ประชุม เรื่อง ญัตติขออนุมัติพิจารณาแก้ไขเปลี่ยนแปลงคำชี้แจงโครงการจ่ายเงินสะสมครั้งที่ 2/ 2564 สมาชิกสภาท่านใดเห็นชอบกรุณายกมือขึ้น และสมาชิกสภาท่านใดไม่เห็นชอบกรุณายกมือขึ้น

/มติที่ประชุม...

-4-

**มติที่ประชุม** - มีมติเห็นชอบ ญัตติขออนุมัติพิจารณาแก้ไขเปลี่ยนแปลงคำชี้แจงโครงการจ่ายเงินสะสมครั้งที่ 2/ 2564 ด้วยคะแนนเสียง ดังนี้

 เห็นชอบ ๑3 เสียง

 ไม่เห็นชอบ - เสียง

งดออกเสียง 2 เสียง

**3.2 การกำหนดสมัยประชุม สมัยสามัญ ประจำปี พ.ศ.2564 และ**

**กำหนดสมัยสามัญสมัยแรกประจำปี พ.ศ.2565**

นายเชาวลิต บุญแนบ ขอเชิญเลขานุการสภาฯ อธิบายระเบียบกระทรวงมหาดไทยประธานสภาฯ ว่าด้วยข้อบังคับการประชุมสภาท้องถิ่น พ.ศ.2547 และที่แก้ไข

เพิ่มเติมถึง (ฉบับที่ 6) พ.ศ.๒๕52 การกำหนดประชุมสมัยสามัญ ประจำปี พ.ศ.2564 ด้วยครับ

นายสุเมธ ยอดทอง เรียนประธานสภาฯ สมาชิกสภาทุกท่าน กระผมขอชี้แจง

เลขานุการสภาฯ ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ และที่แก้ไขเพิ่มเติมถึง (ฉบับที่ 6) พ.ศ.๒๕52 ข้อ ๒๑ การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้นำความในข้อ ๑๑ (๓) มาบังคับโดยอนุโลม ข้อ ๑๑ (๓) สำหรับองค์การบริหารส่วนตำบล ให้สภาองค์การบริหารส่วนตำบลกำหนดว่าปีนั้นจะมีสมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยปีนั้นมีกำหนดกี่วัน กับให้กำหนดวันเริ่มประชุมสมัยสามัญประจำปีสมัยแรกของปีถัดไปและมีกำหนดกี่วัน การกำหนดสมัยประชุมและวันประชุมให้เป็นไปตามกฎหมายว่าด้วยองค์กรปกครองส่วนท้องถิ่นนั้นกำหนด วรรคสอง เมื่อสภาท้องถิ่นมีมติ

/แล้วให้...

-5-

แล้วให้ประธานสภาท้องถิ่นทำเป็นประกาศของสภาท้องถิ่น พร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น สำหรับปี พ.ศ. ๒๕๖3 นั้น ทางองค์การบริหารส่วนตำบลบางรูป ได้กำหนดประชุมสภาสมัย แรก วันที่ ๑ –๑๕ กุมภาพันธ์ ๒๕๖4 มีกำหนด ๑๕ วัน ตามประกาศกำหนดประชุมสภาสมัยสามัญ ประจำปี ๒๕๖3

นายเชาวลิต บุญแนบ ขอขอบคุณท่านเลขานุการสภาฯ คงเป็นที่เข้าใจตรงกันแล้ว

ประธานสภาฯ กระผมปรึกษาในที่ประชุมเกี่ยวกับการกำหนดประชุมสมัยสามัญ ประจำปี พ.ศ. ๒๕๖4 จะกำหนดกี่สมัย แต่ละสมัยเริ่มเมื่อใด ขอเชิญครับ

นายสมโชค กามูณี เรียนท่านประธานสภาที่เคารพ เพื่อนสมาชิกผู้ทรงเกียรติ

ส.อบต.ม.3 กระผมนายสมโชค กามูณี ส.อบต.ม.3 ขอเสนอ ๔ สมัย จะเหลืออีก ๓ สมัย ดังนี้

สมัยประชุมสามัญ สมัยที่ ๒ ประจำปี ๒๕๖4 เริ่ม ตั้งแต่วันที่ ๑- ๑๕ มิถุนายน ๒๕๖4

สมัยประชุมสามัญ สมัยที่ ๓ ประจำปี ๒๕๖4 เริ่ม ตั้งแต่วันที่ ๑ - ๑๕ สิงหาคม ๒๕๖4

สมัยประชุมสามัญ สมัยที่ ๔ ประจำปี ๒๕๖4 เริ่ม ตั้งแต่วันที่ ๑- ๑๕ ธันวาคม ๒๕๖4

และขอเสนอให้กำหนดการประชุมสามัญ สมัยแรก ประจำปี ๒๕๖5 เริ่มวันที่ ๑- ๑๕ กุมภาพันธ์ ๒๕๖5 ครับท่านประธานสภาฯ

นายเชาวลิต บุญแนบ ขอผู้รับรอง ๒ คน (มีผู้รับรอง)

ประธานสภาฯ คนที่ ๑ นายนิตย์ เจริญรูป

คนที่ ๒ นายวิชัยพร ชำนาญกิจ

มีสมาชิกสภาท่านใดจะเสนอเป็นอย่างอื่นหรือไม่ เมื่อไม่มีผู้ใดเสนอเป็นอย่างอื่น จึงขอมติให้มีการประชุมสมัยสามัญประจำปี พ.ศ. ๒๕๖4 และกำหนดสมัยสามัญสมัยแรกประจำปี พ.ศ.2565 ตามที่นายสมโชค กามูณี ส.อบต.ม.3 เสนอ ตามระเบียบกระทรวงมหาดไทยว่า

/ด้วยข้อ...

-6-

ด้วยข้อบังคับการประชุมสภาท้องถิ่น พ.ศ.๒๕๔๗ และที่แก้ไขเพิ่มเติม

(ฉบับที่ 6) พ.ศ.๒๕52 ข้อ ๗๖ ก่อนลงมติทุกครั้งให้ประธานสภาท้องถิ่นตรวจสอบดูว่ามีสมาชิกสภาท้องถิ่น อยู่ในที่ประชุมครบจำนวนเป็นองค์ประชุมหรือไม่ ถ้ามีสมาชิกสภาท้องถิ่นอยู่ในประชุมไม่ครบจำนวนเป็นองค์ประชุม จะทำการลงมติในเรื่องใดๆไม่ได้ ผมได้ตรวจสอบแล้วปรากฏว่า มีสมาชิกสภาท้องถิ่นอยู่ครบองค์ประชุม จึงขอมติที่ประชุม มีสมาชิกสภาท่านใดเห็นชอบกรุณายกมือขึ้น และมีสมาชิกสภาท่านใดไม่เห็นชอบกรุณายกมือขึ้น

**มติที่ประชุม** - สมาชิกสภาองค์การบริหารส่วนตำบลบางรูป มีมติเห็นชอบให้มีการประชุมสามัญ ประจำปี ๒๕๖4 ที่เหลือจำนวน ๓ สมัย และกำหนดสมัยสามัญสมัยแรกประจำปี พ.ศ.2565 ด้วยคะแนนเสียงดังนี้ –

เห็นชอบ ๑3 เสียง

 ไม่เห็นชอบ - เสียง

 งดออกเสียง 2 เสียง

**3.3.ญัตติขออนุมัติตั้งปั้มน้ำมัน หมู่ที่ 3**

นายเชาวลิต บุญแนบ ขอเชิญนายธินกร เชื้อกูลชาติ ตำแหน่ง นายกองค์การบริหาร

ประธานสภาฯ ส่วนตำบลบางรูป อธิบายรายละเอียดขออนุมัติตั้งปั้มน้ำมัน หมู่ที่ 3 ผู้ขอ รายนางอุไร ชัยชนะ ครับ

นายธินกร เชื้อกูลชาติ เรียนท่านประธานสภาฯ ที่เคารพ สมาชิกสภาผู้ทรงเกียรติ

นายก อบต.บางรูป กระผม นายธินกร เชื้อกูลชาติ ตำแหน่ง นายกองค์การบริหารส่วน

ตำบลบางรูป ขออธิบายรายละเอียดขออนุมัติตั้งปั้มน้ำมัน หมู่ที่ 3 ผู้ขอ รายนางอุไร ชัยชนะ

/หลักเกณฑ์...

-7-

**หลักเกณฑ์การประกอบกิจการน้ำมันเชื้อเพลิง** ตามพระราชบัญญัติควบคุมน้ำมันเชื้อเพลิง พ.ศ.2542 ซึ่งมีผลบังคับใช้ตั้งแต่วันที่ 3 ธันวาคม 2542 มีโครงสร้างและเนื้อหาสาระที่สำคัญในการ
ประกอบกิจการ เกี่ยวกับน้ำมันเชื้อเพลิง ตามกฎหมายใหม่ดังนี้

**คำนิยามที่เกี่ยวข้อง**

**“น้ำมันเชื้อเพลิง”**หมายความว่า น้ำมันปิโตรเลียมดิบ น้ำมันเบนซิน น้ำมันเชื้อเพลิงสำหรับเครื่องบิน น้ำมันก๊าด น้ำมันดีเซล น้ำมันเตา น้ำมันหล่อลื่น และให้หมายความรวมถึงผลิตภัณฑ์ ปิโตรเลียมอื่นที่เป็นของเหลวและใช้เป็นเชื้อเพลิงหรือเป็นสิ่งหล่อลื่น ตามที่รัฐมนตรีกำหนดให้เป็นน้ำมันเชื้อเพลิง โดยประกาศในราชกิจจานุเบกษา

**“การมีน้ำมันเชื้อเพลิงไว้ในครอบครอง”**หมายความว่า การมีไว้ในครอบครองไม่ว่าเพื่อตนเองหรือผู้อื่น และไม่ว่าจะเป็นกรณีมีไว้เพื่อจำหน่าย เพื่อขนส่ง เพื่อใช้หรือเพื่อประการอื่นใด และให้หมายความรวมถึงการทิ้งหรือปรากฏในบริเวณ ที่อยู่ในความครอบครองด้วย

 **“สถานีบริการน้ำมันเชื้อเพลิง”**หมายความว่า สถานที่ที่ใช้ในการเก็บน้ำมันเชื้อเพลิงเพื่อให้บริการน้ำมันเชื้อเพลิงแก่ยานพาหนะ และให้หมายความรวมถึงบริเวณที่กำหนดไว้ในใบอนุญาตให้เป็นเขตสถานีบริการน้ำมันเชื้อเพลิงตลอดจนสิ่งก่อสร้าง ถัง ท่อ และอุปกรณ์ หรือเครื่องมือต่าง ๆ ในบริเวณนั้น

**“การขนส่งน้ำมันเชื้อเพลิง”**หมายความว่า การเคลื่อนย้ายน้ำมันเชื้อเพลิงจากที่แห่งหนึ่งไปยังที่อีกแห่งหนึ่ง ไม่ว่าโดยทางบก ทางน้ำ ทางท่อ หรือโดยวิธีการอื่นใด

**“คลังน้ำมันเชื้อเพลิง”**หมายความว่า สถานที่ที่ใช้ในการเก็บน้ำมันเชื้อเพลิงตามปริมาณที่กำหนดในกฎกระทรวง และให้หมายความรวมถึงบริเวณที่กำหนดไว้ในใบอนุญาตให้เป็นเขตคลังน้ำมันเชื้อเพลิงตลอดจนสิ่งก่อสร้าง ถังท่อและอุปกรณ์ หรือเครื่องมือต่าง ๆ ที่เกี่ยวข้อง แต่ไม่รวมถึงสถานที่ใช้ในการเก็บรักษาน้ำมันเชื้อเพลิงที่ใช้เป็นวัตถุดิบในกระบวนการผลิตในโรงกลั่นหรือผลิตน้ำมันเชื้อเพลิง

/ “พนักงาน...

-8-

**“พนักงานเจ้าหน้าที่”**หมายความว่า วิศวกรของกรมธุรกิจพลังงานหรือผู้ซึ่งรัฐมนตรีแต่งตั้งให้มีอำนาจหน้าที่ปฏิบัติการตาม พระราชบัญญัตินี้

**“ผู้อนุญาต”**หมายความว่า อธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมาย

**“รัฐมนตรี”**หมายความว่า รัฐมนตรีผู้รักษาการตามพระราชบัญญัตินี้**การประกอบกิจการ**

กฎหมายได้กำหนดให้การประกอบกิจการเกี่ยวกับน้ำมันเชื้อเพลิง ซึ่งอยู่ในการกำกับดูแลของรัฐ มี 3 ประเภท คือ

1. ประเภทที่ 1 ได้แก่ กิจการที่สามารถประกอบการได้ทันที ตามความประสงค์ของผู้ประกอบกิจการ

2. ประเภทที่ 2 ได้แก่ กิจการที่เพื่อจะประกอบการ ต้องแจ้งให้พนักงานเจ้าหน้าที่ทราบก่อน

3. ประเภทที่ 3 ได้แก่ กิจการที่ต้องได้รับใบอนุญาตจากผู้อนุญาตก่อนจึงจะประกอบการได้

**ชนิดของน้ำมันเชื้อเพลิง**

น้ำมันเชื้อเพลิง ที่ใช้ในการประกอบกิจการ มี 3 ชนิด คือ

1.ชนิดไวไฟน้อย มีจุดวาบไฟตั้งแต่ 60 องศาเซลเซียส ขึ้นไป ได้แก่ น้ำมันดีเซล น้ำมันเตา น้ำมันหล่อลื่น ฯลฯ

2. ชนิดไวไฟปานกลาง มีจุดวาบไฟระหว่าง 37.8-60 องศาเซลเซียส ได้แก่ น้ำมันก๊าด น้ำมันเชื้อเพลิง สำหรับเครื่องบิน ฯลฯ

3. ชนิดไวไฟมาก มีจุดวาบไฟต่ำกว่า 37.8 องศาเซลเซียส ได้แก่ น้ำมันเบนซิน น้ำมันปิโตรเลียมดิบ ฯลน

**ภาชนะที่ใช้บรรจุน้ำมันเชื้อเพลิง**มี 5 ประเภท คือ

1. ขวดน้ำมันเชื้อเพลิง ทำด้วยแก้ว ความจุ 0.5-1.0 ลิตร

2. กระป๋องน้ำมันเชื้อเพลิง ทำด้วยพลาสติกหรือเหล็กเคลือบดีบุก ความจุไม่เกิน 20 ลิตร

3. ถังน้ำมันเชื้อเพลิง ทำด้วยพลาสติกหรือเหล็กความจุไม่เกิน 227 ลิตร

/4.ถังเก็บ...

-9-

4. ถังเก็บน้ำมันเชื้อเพลิง ทำด้วยเหล็ก ความจุเกินกว่า 227 ลิตร ขึ้นไป5. ถังขนส่งน้ำมันเชื้อเพลิง ทำด้วยเหล็ก อลูมิเนียมอัลลอยไม่จำกัดปริมาณ

**สถานที่ประกอบกิจการควบคุม**

**คลังน้ำมันเชื้อเพลิง**ได้แก่ ที่เก็บน้ำมันเชื้อเพลิงที่มีปริมาณเกิน 500,000 ลิตรขึ้นไป

**สถานที่เก็บรักษาน้ำมันเชื้อเพลิง**มี 3 ลักษณะ ดังนี้(1) ลักษณะที่ 1 ได้แก่ สถานที่เก็บน้ำมันเชื้อเพลิงชนิดใดชนิดหนึ่งหรือหลายชนิด (**ร้านจำหน่ายน้ำมันเชื้อเพลิงรายย่อย**) ประกอบด้วย น้ำมันเชื้อเพลิงชนิดไวไฟมาก มีปริมาณไม่เกิน 40 ลิตร หรือชนิดไวไฟปานกลาง มีปริมาณไม่เกิน 227 ลิตร หรือชนิดไวไฟน้อย มีปริมาณไม่เกิน 454 ลิตร

(2) ลักษณะที่ 2 ได้แก่ สถานที่เก็บน้ำมันเชื้อเพลิงชนิดใดชนิดหนึ่งหรือหลายชนิด (**โรงงานขนาดเล็กหรือเพื่อการเกษตร**) ประกอบด้วยน้ำมันเชื้อเพลิงชนิดไวไฟมาก มีปริมาณเกิน 40 ลิตร แต่ไม่เกิน 454 ลิตร หรือชนิดไวไฟปานกลาง มีปริมาณเกิน 227 ลิตร แต่ไม่เกิน 1,000 ลิตร หรือชนิดไวไฟน้อย มีปริมาณเกิน 454 ลิตร แต่ไม่เกิน 15,000 ลิตร

(3) ลักษณะที่ 3 ได้แก่ สถานที่เก็บน้ำมันเชื้อเพลิงชนิดใดชนิดหนึ่งหรือหลายชนิด (**โรงงานอุตสาหกรรมขนาดใหญ่**) ประกอบด้วย น้ำมันเชื้อเพลิงชนิดไวไฟมาก มีปริมาณเกิน 454 ลิตรขึ้นไป หรือชนิดไวไฟปานกลาง มีปริมาณเกิน 1,000 ลิตรขึ้นไป หรือชนิดไวไฟน้อย มีปริมาณเกิน 15,000 ลิตรขึ้นไป แต่ปริมาณทั้งหมดต้องไม่เกิน 500,000 ลิตร

**สถานีบริการน้ำมันเชื้อเพลิง**แบ่งเป็น 6 ประเภท ดังนี้

(1) ประเภท ก ได้แก่ สถานีบริการน้ำมันเชื้อเพลิงที่ให้บริการแก่ยานพาหนะทางบก ซึ่งตั้งอยู่ในพื้นที่ ที่ติดเขตทางหลวงถนนสาธารณะหรือถนนส่วนบุคคล ซึ่งมีขนาดความกว้างตามที่กรมธุรกิจพลังงานประกาศกำหนดและเก็บน้ำมันเชื้อเพลิงไว้ใน ถังเก็บน้ำมันเชื้อเพลิงใต้พื้นดิน **(สถานีบริการติดถนนใหญ่)**

/(2) ประเภท...

-10-

(2) ประเภท ข ได้แก่ สถานีบริการน้ำมันเชื้อเพลิงให้บริการแก่ยานพาหนะทางบก ซึ่งตั้งอยู่ในพื้นที่ที่ติดเขตถนนสาธารณะหรือถนนส่วนบุคคลที่มีความกว้างตามที่กรมธุรกิจพลังงานประกาศกำหนด และเก็บน้ำมันเชื้อเพลิงไว้ ในถังเก็บน้ำมันเชื้อเพลิงใต้พื้นดิน (**สถานีบริการติดถนนซอย**)

(3) ประเภท ค มี 2 ลักษณะดังนี้

(3.1) ลักษณะที่ 1 ได้แก่ สถานีบริการน้ำมันเชื้อเพลิงที่ให้บริการแก่ยานพาหนะทางบกที่มีการเก็บน้ำมันเชื้อเพลิงชนิดไวไฟปานกลาง หรือชนิดไวไฟน้อยมีปริมาณไม่เกิน 10,000 ลิตร และเก็บน้ำมันเชื้อเพลิงไว้ในถังเก็บน้ำมันเชื้อเพลิงเหนือพื้นดิน ( **ปั้มถังลอยริมถนนขนาดเล็ก**)

 (3.2) ลักษณะที่ 2 ได้แก่ สถานีบริการน้ำมันเชื้อเพลิงที่ให้บริการแก่ยานพาหนะทางบกที่มีการเก็บน้ำมันเชื้อเพลิงชนิดไวไฟปานกลาง หรือชนิดไวไฟน้อย มีปริมาณเกิน 10,000 ลิตรขึ้นไป และเก็บน้ำมันเชื้อเพลิงไว้ในถังเก็บน้ำมันเชื้อเพลิงเหนือพื้นดิน ( **ปั้มถังลอยริมถนนขนาดใหญ่**)

(4) ประเภท ง ได้แก่ สถานีบริการน้ำมันเชื้อเพลิงที่เก็บน้ำมันเชื้อเพลิงชนิดไวไฟมาก ชนิดไวไฟปานกลางหรือชนิดไวไฟน้อยไว้ในถังน้ำมันเชื้อเพลิง (**ปั้มหลอดแก้วมือหมุน**)

(5) ประเภท จ มี 2 ลักษณะ ดังนี้

(5.1) ลักษณะที่ 1 ได้แก่ สถานีบริการน้ำมันเชื้อเพลิงที่ให้บริการแก่เรือที่มีปริมาณการเก็บน้ำมันเชื้อเพลิงชนิดไวไฟปานกลางหรือชนิดไวไฟน้อย มีปริมาณไม่เกิน 10,000 ลิตร และเก็บน้ำมันเชื้อเพลิงไว้ในถังเก็บน้ำมันเชื้อเพลิงเหนือพื้นดิน หรือถังเก็บน้ำมันเชื้อเพลิงที่ติดตั้งภายในโป๊ะเหล็ก (**สถานีบริการทางน้ำขนาดเล็ก**)

(5.2) ลักษณะที่ 2 ได้แก่ สถานีบริการน้ำมันเชื้อเพลิงที่ให้บริการแก่เรือที่มีปริมาณการเก็บน้ำมันเชื้อ-เพลิงชนิดไวไฟปานกลางหรือชนิดไวไฟน้อย มีปริมาณเกิน 10,000 ลิตร ขึ้นไป และเก็บน้ำมันเชื้อเพลิงไว้ในถังเก็บน้ำมันเชื้อเพลิงเหนือพื้นดินหรือถังเก็บน้ำมันเชื้อเพลิงที่ติดตั้งภายในโป๊ะ

/เหล็ก หรือ...

-11-

เหล็ก หรือเก็บน้ำมันเชื้อเพลิงชนิดไวไฟมาก ชนิดไวไฟปานกลางหรือชนิดไวไฟน้อย ไว้ในถังเก็บน้ำมันเชื้อเพลิงใต้พื้นดิน (**สถานีบริการทางน้ำขนาดใหญ่**

(6) ประเภท ฉ สถานีบริการน้ำมันเชื้อเพลิงที่ให้บริการแก่อากาศยาน

ผู้ที่มีความประสงค์จะประกอบกิจการควบคุมทั้ง 3 ประเภท ตามกฎหมายใหม่คือ พ.ร.บ.ควบคุมน้ำมันเชื้อเพลิง พ.ศ.2542 จะสามารถตรวจสอบประเภทของกิจการควบคุม ภาชนะที่ใช้ในการบรรจุน้ำมัน

เชื้อเพลิง รวมทั้งปริมาณของน้ำมันเชื้อเพลิงแต่ละชนิดที่จะมีไว้ในครอบครองในแต่ละประเภทได้จากตารางแสดงกิจการควบคุมประเภทที่ 1 ประเภทที่ 2 และประเภทที่ 3 ดังต่อไปนี้

**ตารางที่ 1 กิจการควบคุมประเภทที่ 1
(ประกอบกิจการได้ทันที)**

|  |  |  |  |
| --- | --- | --- | --- |
| **สถานประกอบกิจการ****น้ำมันเชื้อเพลิง** | **ชนิด****น้ำมันเชื้อเพลิง** | **ภาชนะ****บรรจุน้ำมันเชื้อเพลิง** | **ปริมาณ****น้ำมันเชื้อเพลิง** |
| สถานที่เก็บรักษาน้ำมันเชื้อเพลิงลักษณะที่หนึ่ง(ร้านจำหน่ายน้ำมันเชื้อเพลิงรายย่อย) | ไวไฟมากไวไฟปานกลางไวไฟน้อย | -  ขวด, กระป๋อง-  ขวด, กระป๋อง, ถัง-  ขวด, กระป๋อง, ถัง, ถังเก็บ บน ดินขนาดเล็ก | -  ไม่เกิน 40 ลิตร หรือ-  ไม่เกิน 227 ลิตร หรือ-  ไม่เกิน 454 ลิตรชนิดใดชนิดหนึ่งหรือหลายชนิด |

/ตารางที่ 2...

-12-

**ตารางที่ 2 กิจการควบคุมประเภทที่ 2
(เมื่อจะประกอบกิจการต้องแจ้งให้พนักงานเจ้าหน้าที่ทราบก่อน)**

|  |  |  |  |  |
| --- | --- | --- | --- | --- |
| **ลำดับ****ที่** | **สถานประกอบกิจการ****น้ำมันเชื้อเพลิง** | **ชนิด****น้ำมันเชื้อเพลิง** | **ภาชนะบรรจุ****น้ำมันเชื้อเพลิง** | **ปริมาณน้ำมันเชื้อเพลิง****(ลิตร)** |
| 1 | สถานที่เก็บรักษาน้ำมันเชื้อเพลิงลักษณะที่สอง (โรงงานขนาดเล็กหรือเพื่อการเกษตร) | ไวไฟมากไวไฟปานกลางไวไฟน้อย | -  ขวด, กระป๋อง, ถัง,ถังเก็บบนดินขนาดเล็ก-  ขวด, กระป๋อง, ถัง,ถังเก็บบนดินขนาดเล็ก-  ขวด, กระป๋อง, ถัง,ถังเก็บบนดินขนาดเล็ก,ถังเก็บบนดินขนาดใหญ่,ถังเก็บใต้พื้นดิน | -  เกิน 40 ลิตร แต่ไม่เกิน 454 ลิตร หรือ-  เกิน 227 ลิตรแต่ไม่เกิด 1,000 ลิตร หรือ-  เกิน 454 ลิตร แต่ไม่เกิน 15,000 ลิตรชนิดใดชนิดหนึ่งหรือหลายชนิด |
| 2 | สถานีบริการน้ำมันเชื้อเพลิงประเภท ค ลักษณะที่หนึ่ง(ปั้มถังลอยริมถนนขนาดเล็ก) | ไวไฟมากไวไฟปานกลางไวไฟน้อย |  -  ถังเก็บบนดินขนาดใหญ่-  ถังเก็บบนดินขนาดใหญ่ | (ห้ามเก็บ)รวมกันไม่เกิน 10,000 ลิตร |
| 3 | สถานีบริการน้ำมันเชื้อเพลิงประเภท ง (ปั้มหลอดแก้วมือหมุน) | ไวไฟมากไวไฟปานกลางไวไฟน้อย | -  ถัง-  ถัง-  ถัง | -  ไม่เกิน 454 ลิตร-  ไม่เกิน 454 ลิตร-  ไม่เกิน 454 ลิตร |
| 4 | สถานีบริการน้ำมันเชื้อเพลิงประเภท จ ลักษณะที่หนึ่ง(สถานีบริการทางน้ำขนาดเล็ก) | ไวไฟมากไวไฟปานกลางไวไฟน้อย | -  ถังเก็บที่ติดตั้งภายในโป๊ะ เหล็ก,ถังเก็บบนดินขนาดใหญ่ | (ห้ามเก็บ) รวมกันไม่เกิน10,000 ลิตร |

/ตารางที่ 3..

-13-

**ตารางที่ 3 กิจการควบคุมประเภทที่ 3
(ต้องได้รับใบอนุญาตก่อนจึงจะประกอบการได้)**

|  |  |  |  |  |
| --- | --- | --- | --- | --- |
| **ลำดับ****ที่** | **สถานประกอบกิจการ****น้ำมันเชื้อเพลิง** | **ชนิด****น้ำมันเชื้อเพลิง** | **ภาชนะบรรจุ****น้ำมันเชื้อเพลิง** | **ปริมาณน้ำมันเชื้อเพลิง****(ลิตร)** |
| 1 | สถานที่เก็บรักษาน้ำมันเชื้อเพลิงลักษณะที่สาม(โรงงานขนาดใหญ่) | ไวไฟมากไวไฟปานกลางไวไฟน้อย | - ขวด,กระป๋อง,ถัง,- ขวด, กระป๋อง,ถัง,ถังเก็บบนดินขนาดเล็กถังเก็บบนดินขนาดใหญ่,ถังเก็บใต้พื้นดิน | - เกิน 454 ลิตรขึ้นไป หรือ- เกิน 1,000 ลิตรขึ้นไปหรือ- เกิน 15,000 ลิตรขึ้นไปแต่รวมกันไม่เกินกว่า500,000 ลิตร |
| 2 | คลังน้ำมันเชื้อเพลิง(สถานีเก็บน้ำมันเชื้อเพลิงเกิน50,000 ลิตร) | ไวไฟมากไวไฟปานกลางไวไฟน้อย | - ขวด, กระป๋อง,ถัง,ถังเก็บบนดินขนาดเล็กถังเก็บบนดินขนาดใหญ่,ถังเก็บใต้พื้นดิน |  รวมกันเกิน 500,000 ลิตร |
| 3 | สถานีบริการน้ำมันเชื้อเพลิงประเภท ก(สถานีบริการติดถนนใหญ่) | ไวไฟมากไวไฟปานกลางไวไฟน้อย | - ถังเก็บใต้พื้นดิน- ถังเก็บใต้พื้นดิน- ขวด, กระป๋อง,ถัง,ถังเก็บใต้พื้นดิน | เก็บในพื้นที่ตาม พ.ร.บ.ผังเมือง ที่มีการกำหนดพื้นที่หนาแน่นมาก,ปานกลางให้เก็บได้ไม่เกิน180,000 ลิตร นอกเขตให้เก็บได้ 360,000 ลิตร |
| 4 | สถานีบริการน้ำมันเชื้อเพลิงประเภท ข(สถานีบริการติดถนนซอย) | ไวไฟมากไวไฟปานกลางไวไฟน้อย | - ถังเก็บใต้พื้นดิน- ถังเก็บใต้พื้นดิน- ถังเก็บใต้พื้นดิน- ขวด, กระป๋อง,ถัง, | - ไม่เกินกว่า 60,000 ลิตร- รวมกันไม่เกิน 20,000ลิตร- ไม่มีข้อกำหนด |
| 5 | สถานีบริการน้ำมันเชื้อเพลิงประเภท ค ลักษณะที่สอง(ปั้มถังลอยริมถนนขนาดใหญ่) | ไวไฟมากไวไฟปานกลางไวไฟน้อย-14- | - ถังเก็บบนดินขนาดใหญ่- ถังเก็บบนดินขนาดใหญ่ | (ห้ามเก็บ)- รวมกันเกินกว่า 10,000 ลิตร- แต่ไม่เกินกว่า 60,000 ลิตร |
| 6 | สถานีบริการน้ำมันเชื้อเพลิงประเภท จลักษณะที่สอง(สถานีบริการทางน้ำขนาดใหญ่) | ไวไฟมากไวไฟปานกลางไวไฟน้อย ไวไฟมากไวไฟปานกลางไวไฟน้อย | - ถังเก็บใต้พื้นดิน  - ถังเก็บบนดินขนาดใหญ่,ถังเก็บที่ติดตั้งภายในโป๊ะเหล็ก | - ไม่มีข้อกำหนด  (ห้ามเก็บ)- เก็บได้ถังละไม่เกิน30,000 ลิตร และรวมกันไม่เกิน 60,000 ลิตร  |
| 7 | สถานีบริการน้ำมันเชื้อเพลิงประเภท ฉ(สถานีบริการให้แก่อากาศยาน) | ไวไฟมากไวไฟปานกลางไวไฟน้อย | - ไม่มีข้อกำหนด | - ไม่มีข้อกำหนด |

**การแจ้งสำหรับการประกอบกิจการควบคุม**

- ผู้ใดประสงค์จะประกอบกิจการควบคุมประเภทที่ 2 ต้องแจ้งต่อพนักงานเจ้าหน้าที่ตามแบบ ธพ.น 1

- การแจ้งให้ปฏิบัติดังนี้

(1) ในเขตกรุงเทพมหานครให้แจ้ง ณ กรมธุรกิจพลังงาน กระทรวง

พลังงาน

(2)ในเขตจังหวัดอื่นนอกจากกรุงเทพมหานคร ให้แจ้งสำนักงานพลังงาน

ภูมิภาค หรือ สำนักงานองค์กรปกครองส่วนท้องถิ่น แล้วแต่กรณี

- เมื่อพนักงานเจ้าหน้าที่ได้รับแจ้งแล้วให้ออกใบรับแจ้งตามแบบ ธพ.น 2 กรณีนอกเขตกรุงเทพมหานคร ให้รายงานให้กรมธุรกิจพลังงานทราบภายในสามสิบวันนับแต่วันที่ออกใบรับแจ้ง

- การแก้ไขเปลี่ยนแปลงการประกอบกิจการควบคุมประเภทที่ 2 ให้แจ้งต่อพนักงานเจ้าหน้าที่ตามแบบ ธพ.น 1 ณ สถานที่แจ้งการประกอบกิจการควบคุมดังกล่าวข้างต้น

/การอนุญาต...

-15-

**การอนุญาตสำหรับการประกอบกิจการควบคุม**

- ผู้ใดประสงค์จะประกอบกิจการควบคุมประเภทที่ 3 ให้ยื่นคำขอรับใบอนุญาตแบบ ธพ.น 3

                            - การยื่นคำขอรับใบอนุญาต ให้ปฏิบัติดังนี้

(1) ในเขตกรุงเทพมหานครให้ยื่น ณ กรมธุรกิจพลังงาน กระทรวงพลังงาน

(2) ในเขตจังหวัดอื่นนอกกรุงเทพมหานคร ให้ยื่น ณ สำนักงานพลังงานภูมิภาค หรือ สำนักงานองค์กรปกครองส่วนท้องถิ่น แล้วแต่กรณี

- ใบอนุญาตประกอบกิจการควบคุมประเภทที่ 3 ให้เป็นไปตามแบบ ธพ.น 4

                            - ใบอนุญาตให้มีอายุหนึ่งปีนับแต่วันที่ออกใบอนุญาต

- การออกใบอนุญาตให้แยกใบอนุญาตตามประเภทของการประกอบกิจการ

- หลักเกณฑ์วิธีการตรวจสอบและการพิจารณาออกใบอนุญาตควบคุมประเภทที่ 3 ให้เป็นไปตามที่กรมธุรกิจพลังงานประกาศกำหนด

- การแก้ไขเปลี่ยนแปลงสถานที่ประกอบกิจการควบคุมประเภทที่ 3 ให้ยื่นคำร้องขออนุญาตตามแบบ ธพ.น 5

- ใบอนุญาตให้แก้ไขเปลี่ยนแปลงสถานที่ประกอบกิจการให้เป็นไปตามแบบ ธพ.น 4

- กรณีที่ผู้ได้รับใบอนุญาตประกอบกิจการควบคุมประเภทที่ 3 ประสงค์จะก่อสร้าง ดัดแปลง รื้อถอน เคลื่อนย้าย ใช้หรือเปลี่ยนการใช้อาคารที่ใช้ประกอบกิจการ และประสงค์ให้ผู้อนุญาตตามกฎหมายว่าด้วยการควบคุมน้ำมันเชื้อเพลิงเป็นผู้ออกใบอนุญาต ใบรับแจ้ง หรือใบรับรองการใช้อาคารควบคุมการใช้ตามกฎหมายว่าด้วยการควบคุมอาคาร ให้ผู้ได้รับใบอนุญาตประกอบการควบคุมประเภทที่ 3 ยื่นคำขอพร้อมด้วยเอกสารหลักฐานตามที่กำหนดในกฎกระทรวงที่ออกตามกฎหมายว่าด้วยการควบคุมอาคารต่อผู้อนุญาต ณ สถานที่ที่ยื่นคำขอรับใบอนุญาต

/จากกรณี...

-16-

จากกรณีการขออนุญาตตั้งปั้มน้ำมัน หมู่ที่ 3 ผู้ขอรายนางอุไร ชัยชนะ มีการประชุมประชาคมของประชาชน หมู่ที่ 3 ในวันที่ 7 มกราคม พ.ศ.2564 ณ ศาลาเอนกประสงค์ หมู่ที่ 3 พร้อมทั้งมีมติที่ประชุมให้ผ่านในการจะตั้งปั้มน้ำมัน ดังกล่าว เป็นที่เรียบร้อยแล้ว จึงมีความจำเป็นต้องขออนุมัติจากสภาองค์การบริหารส่วนตำบลบางรูปอีกครั้ง เพื่อเป็นการขออนุญาตตั้งปั้มน้ำมันในพื้นที่ ส.ป.ก. 4 - 01 และทำการขอยื่นเอกสารต่างๆที่เกี่ยวข้องในการตั้งปั้มน้ำมันให้กับเขตพื้นที่ ส.ป.ก. ทั้งนี้ เมื่อ ส.ป.ก.ได้มีการอนุญาตเป็นที่เรียบร้อยแล้ว จึงสามารถขออนุญาตติดตั้งปั้มน้ำมัน หมู่ที่ 3 กับ องค์การบริหารส่วนตำบลบางรูป ให้ถูกต้องตามระเบียบ ต่อไป ขอบคุณครับ

นายเชาวลิต บุญแนบ ตามญัตติขออนุมัติตั้งปั้มน้ำมัน หมู่ที่ 3 มีสมาชิกสภาท่านใด

ประธานสภาฯ จะอภิปรายเพิ่มเติมอีกหรือไม่ ขอเชิญนายวิโรจน์ ศรีเทพ ส.อบต.

หมู่ที่ 7 อภิปรายเพิ่มเติมครับ

นายวิโรจน์ ศรีเทพ กระผมนายวิโรจน์ ศรีเทพ ส.อบต.ม.7 จากการนำเสนอ

ส.อบต.ม.7 ขออนุมัติตั้งปั้มน้ำมัน หมู่ที่ 3 กระผมเห็นว่าการขออนุญาตในครั้งนี้จะมีปัญหา หรือไม่ ในอนาคต ขอบคุณครับ

นายเชาวลิต บุญแนบ ตามญัตติขออนุมัติตั้งปั้มน้ำมัน หมู่ที่ 3 มีสมาชิกสภาท่านใด

ประธานสภาฯ จะอภิปรายเพิ่มเติมอีกหรือไม่ ขอเชิญนายสมโชค กามูณี ส.อบต.

หมู่ที่ 3 อภิปรายเพิ่มเติมครับ

นายสมโชค กามูณี กระผมนายสมโชค กามูณี ส.อบต.ม.3 จากกรณีการขออนุมัติ

ส.อบต.ม.3 ตั้งปั้มในหมู่ที่ 3 ผลกระทบในพื้นที่ไม่มี เนื่องจากห่างชุมชนพอสมควร ขอบคุณ

นายเชาวลิต บุญแนบ ตามญัตติขออนุมัติตั้งปั้มน้ำมัน หมู่ที่ 3 ขอเชิญฝ่ายบริหาร

ประธานสภาฯ อภิปรายกรณีที่สมาชิกสภามีข้อสงสัยในเรื่องดังกล่าว ขอเชิญครับ

/นายธีระศักดิ์...

-17-

นายธีระศักดิ์ เจริญรูป เรียนท่านประธานสภาฯ ที่เคารพ สมาชิกสภาผู้ทรงเกียรติ

รองนายก อบต.บางรูป กระผม นายธีระศักดิ์ เจริญรูป ตำแหน่ง รองนายกองค์การบริหารส่วน

ตำบลบางรูป ทางคณะกรรมการ ได้นำส่งเอกสารประสานกับเจ้าหน้าที่โดยตรง ประเด็นสำคัญมีรายละเอียดที่ชัดเจน โดยเจ้าหน้าที่ผู้รับผิดชอบดำเนินการออกใบอนุญาตให้ถูกต้องตามระเบียบที่กำหนด หลังจากผ่านมติที่ประชุมสภาอนุมัติให้ตั้งปั้มน้ำมัน และขออนุญาตจาก ส.ป.ก.เข้าดำเนินกิจการในพื้นที่ดังกล่าวได้ ขอบคุณครับ

นายเชาวลิต บุญแนบ ตามญัตติขออนุมัติตั้งปั้มน้ำมัน หมู่ที่ 3 สมาชิกสภาท่านใดจะ

ประธานสภา อภิปรายเพิ่มเติมอีกหรือไม่ ถ้าไม่มี กระผมขอมติที่ประชุม เรื่อง ญัตติญัตติขออนุมัติตั้งปั้มน้ำมัน หมู่ที่ 3 สมาชิกสภาท่านใดเห็นชอบกรุณายกมือขึ้น และสมาชิกสภาท่านใดไม่เห็นชอบกรุณายกมือขึ้น

**มติที่ประชุม** - มีมติเห็นชอบ ญัตติขออนุมัติขออนุมัติตั้งปั้มน้ำมัน หมู่ที่ 3 ด้วยคะแนนเสียง ดังนี้

 เห็นชอบ ๑1 เสียง

 ไม่เห็นชอบ - เสียง

 งดออกเสียง 4 เสียง

**ระเบียบวาระที่ 4 เรื่องอื่นๆ**

นายเชาวลิต บุญแนบ มีสมาชิกสภาท่านใดเสนอเรื่องอื่นๆเพิ่มเติมอีกหรือไม่ ถ้ามี

ประธานสภาฯ ขอเชิญอภิปรายในเรื่องอื่น ๆ ได้ครับ

นายสมโชค กามูณี กระผมนายสมโชค กามูณี ส.อบต.ม.3 เรื่องระบบน้ำประปา

ส.อบต.ม.3 หมู่บ้าน ทางองค์การบริหารส่วนตำบลบางรูป มีเจ้าหน้าที่เตรียมพร้อมในการแก้ไขปัญหาการใช้น้ำประปา หมู่ที่ 3 และการปรับปรุงถนนหินผุ ที่ชำรุดเสียหาย

/นายทรงศักดิ์...

-18-

นายทรงศักดิ์ เจริญรูป กระผมนายทรงศักดิ์ เจริญรูป ส.อบต.ม.5 เรื่อง การใช้

ส.อบต.ม.5 น้ำประปา หน้าแล้งมีความเดือดร้อนมากที่สุด ควรจะมีการขยายเขตน้ำประปาเพื่อบรรเทาความเดือดร้อน และผู้ประกอบการที่ดำเนินการทำถนนมักทำให้ท่อประปาได้รับความเสียหาย ซึ่งปกติได้บอกกล่าวไว้แล้ว

นายเชาวลิต บุญแนบ ขอเชิญ ผ่ายบริหาร อธิบายและตอบข้อสงสัยของสมาชิกสภา

ประธานสภาฯ ในกรณีที่กล่าวมาข้างต้นด้วย ครับ

นายธินกร เชื้อกูลชาติ เรียน ท่านประธานสภาฯ ที่เคารพ สมาชิกสภาผู้ทรงเกียรติ นายก อบต.บางรูป กระผม นายธินกร เชื้อกูลชาติ ตำแหน่ง นาย อบต.บางรูป กระผมขอ

ตอบข้อสงสัย ในเรื่อง น้ำประปาเกิดปัญหาภัยแล้งไม่กี่ที มีหมู่ที่ 3 ควนกลิ้ง หมู่ที่ 5 ท่าหิน จึงขอความร่วมมือจากสมาชิกสภา หมู่ที่ 1 – 9 ช่วยกำชับการใช้น้ำประปาทุกครัวเรือน ควรที่จะไม่เกิน 20 หน่วย ทุกหมู่บ้าน โดยรายงานและส่งข้อมูลมาทางแอปพิเคชั่นไลน์ให้กระผมโดยตรง ในวันศุกร์ ที่ 19 กุมภาพันธ์ 2564 นี้ ส่วนการขยายเขตประปาต้องมีการอุทิศที่ดินจึงจะขยายเขตประปาได้ ส่วนการซ่อมแซม ปรับปรุงถนนหินผุในหมู่บ้านใดให้ช่วยลงไปดูแลว่าได้ตามจำนวนหรือไม่ ขอบคุณครับ

นายเชาวลิต บุญแนบ มีสมาชิกสภาท่านใดเสนอเรื่องอื่นๆเพิ่มเติมอีกหรือไม่ ถ้าไม่มี

ประธานสภาฯ กระผมขอขอบคุณสมาชิกสภาทุกท่านที่เข้าร่วมประชุมโดยตลอด และขอให้ท่านเดินทางกลับบ้านโดยปลอดภัย ผมขอปิดการประชุมสมัยสามัญ สมัยที่หนึ่ง (ครั้งที่ 1/๒๕๖4)

**ปิดการประชุมเวลา ๑6.4๐ น.**

ลงชื่อ..........................................

(นายสุเมธ ยอดทอง)

 เลขานุการสภาองค์การบริหารส่วนตำบลบางรูป

 ผู้จดรายงานประชุม

/ลงชื่อ...

-19-

ลงชื่อ......................................

 (นายเชาวลิต บุญแนบ)

 ประธานสภาองค์การบริหารส่วนตำบลบางรูป

 ผู้รับรองรายงานประชุม

ลงชื่อ..........................................

 (นายสมโชค กามูณี)

 ผู้ตรวจรายงานประชุมคนที่หนึ่ง

ลงชื่อ.........................................

 (นายวิสิทธิ์ บุญจันทร์)

 ผู้ตรวจรายงานประชุมคนที่สอง

ลงชื่อ.........................................

 (นายสวิง พงศ์สว่าง)

 ผู้ตรวจรายงานประชุมคนที่สาม